Във връзка с постъпило уведомление с вх. № ОВОС-1127/08.04.2022г. за инвестиционно предложение (ИП): „Изграждане на площадка за събиране, съхранение и третиране на отпадъци, с площ 3 500 кв.м. и изграждане на участък за складови дейности на строителни материали, с площ 500 кв.м.“, в поземлени имоти № 72789.107.47, с. Тополово, община Асеновград, област Пловдив, с обща площ от 4 000 кв.м., с възложител: „КАМБЕРОВИ“ ООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

С инвестиционното предложение се предвижда на територията на поземлен имот №72789.107.47, с. Тополово, община Асеновград, област Пловдив, с обща площ от 4 000 кв.м. да се обособят и отделят един от друг, посредством ограда, два участъка:

1) Площадка за събиране, съхранение и третиране на отпадъци от ОЧЦМ, ИУМПС, ИУЕЕО, НУБА, както и отпадъци от хартия и картон и отпадъци от пластмаса, с площ 3 500 кв. м.;

2) Участък за складиране на строителни материали, с площ 500 кв. м.

 Така заявеното ИП попада в обхвата на т. 11, буква „д“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000438 „Река Чинардере“.

Копие на писмото е изпратено до Община Асеновград и Км. с. Тополово.

Отговорено от РИОСВ-Пловдив на 19.04.2022г.